title: Sklep Sveta z dne 1. oktobra 1996 o sklenitvi sporazuma v obliki izmenjave pisem med Evropsko skupnostjo in Kraljevino Maroko, ki določa, da se od 1. januarja 1994 dodatni znesek odšteje od prelevmana ali carin pri uvozu nepredelanega oljčnega olja s poreklom iz Maroka v Skupnost

text:
Pomembno pravno obvestilo

|

31996D0620

Uradni list L 277 , 30/10/1996 str. 0035 - 0035

		Sklep Svetaz dne 1. oktobra 1996o sklenitvi sporazuma v obliki izmenjave pisem med Evropsko skupnostjo in Kraljevino Maroko, ki določa, da se od 1. januarja 1994 dodatni znesek odšteje od prelevmana ali carin pri uvozu nepredelanega oljčnega olja s poreklom iz Maroka v Skupnost(96/620/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti, in zlasti člena 113 v povezavi s prvim stavkom člena 228(2) Pogodbe,ob upoštevanju Sporazuma o sodelovanju med Evropsko gospodarsko skupnostjo in Kraljevino Maroko [1], ki je začel veljati 1. novembra 1978, in zlasti Priloge B k navedenem sporazumu,ob upoštevanju predloga Komisije,ker je treba odobriti Sporazum v obliki izmenjave pisem med Evropsko skupnostjo in Kraljevino Maroko o določitvi dodatnega zneska, ki se odšteje od prelevmana ali carin pri uvozu nepredelanega oljčnega olja pod tarifnimi oznakami KN 15091010, 15091090 in 15100010 s poreklom iz Maroka v Skupnost;ker Uredba Sveta (EGS) št. 3813/92 z dne 28. decembra 1992 o obračunski enoti in menjalnih tečajih, ki se uporabljajo za namene skupne kmetijske politike [2], ukinja uporabo korekcijskega faktorja 1,207509, ki je veljal za kmetijske menjalne tečaje do 31. januarja 1995; ker je z upoštevanjem operativnih dogodkov za kmetijska menjalna razmerja, ki naj se uporabi, treba predvideti znesek za obdobje, ki se konča 31. januarja 1995, in znesek, ki se uporablja od 1. februarja 1995,SKLENIL:Člen 1Sporazum v obliki izmenjave pisem med Evropsko skupnostjo in Kraljevino Maroko, ki določa, da se od 1. januarja 1994 dodatni znesek odšteje od prelevmana ali carin pri uvozu nepredelanega oljčnega olja s poreklom iz Maroka v Skupnost, se odobri v imenu Skupnosti.Besedilo Sporazuma je priloženo temu sklepu.Člen 2Predsednik Sveta je zadolžen, da imenuje osebo, pooblaščeno za podpis Sporazuma, ki zavezuje Skupnost.Člen 3Ta sklep se objavi v Uradnem listu Evropskih skupnosti.V Luxembourgu, 1. oktobra 1996Za SvetPredsednikD. Spring[1] UL L 264, 27.9.1978, str. 2.[2] UL L 387, 31.12.1992, str. 1. Uredba, kakor je bila nazadnje spremenjena z Uredbo (ES) št. 150/95 (UL L 22, 31.1.1995, str. 1).--------------------------------------------------


title: 2011/581/EU: Sklep Evropskega parlamenta z dne 10. maja 2011 o zaključku poslovnih knjig Evropske agencije za varnost hrane za proračunsko leto 2009

text:
               27.9.2011

               SL

               Uradni list Evropske unije

               L 250/166

         SKLEP EVROPSKEGA PARLAMENTA
   z dne 10. maja 2011
   o zaključku poslovnih knjig Evropske agencije za varnost hrane za proračunsko leto 2009
   (2011/581/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost hrane za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2009, skupaj z odgovori Agencije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe (ES) št. 178/2002 Evropskega parlamenta in Sveta (3) o ustanovitvi Evropske agencije za varnost hrane, in zlasti člena 44 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0146/2011),

               1.

               odobri zaključek poslovnih knjig Evropske agencije za varnost hrane za proračunsko leto 2009;

               2.

               naroči svojemu predsedniku, naj ta sklep posreduje izvršni direktorici Evropske agencije za varnost hrane, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 108.

      (2)  UL L 248, 16.9.2002, str. 1.

      (3)  UL L 31, 1.2.2002, str. 1.

      (4)  UL L 357, 31.12.2002, str. 72.


title: 2007/172/ES: Sklep Komisije z dne 19. marca 2007 o ustanovitvi skupine koordinatorjev za priznavanje poklicnih kvalifikacij

text:
               20.3.2007

               SL

               Uradni list Evropske unije

               L 79/38

      SKLEP KOMISIJE

   z dne 19. marca 2007
   o ustanovitvi skupine koordinatorjev za priznavanje poklicnih kvalifikacij
   (2007/172/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               Člen 3(1)(c) Pogodbe je Evropski skupnosti in državam članicam dal nalogo, da odpravijo ovire za prost pretok oseb in storitev. Za državljane držav članic prost pretok pomeni zlasti možnost opravljati poklic kot samozaposlena oseba ali kot uslužbenec v državi članici, ki ni tista, v kateri so si pridobili svoje poklicne kvalifikacije. Poleg tega je cilj člena 47 Pogodbe zagotoviti prost pretok povsem usposobljenih strokovnjakov na poklicnih področjih, urejenih glede na kvalifikacije.

               (2)

               Direktiva 2005/36/ES Evropskega parlamenta in Sveta z dne 7. septembra 2005 o priznavanju poklicnih kvalifikacij (1) je bila sprejeta, da se zagotovi prost pretok povsem usposobljenih strokovnjakov, kadar je dostop do poklica po državah članicah urejen glede na kvalifikacije. Navedena direktiva združuje petnajst obstoječih direktiv in ima za cilj poenostaviti obstoječe režime priznavanja ter dodatno poenostaviti začasno zagotavljanje storitev. Za izvajanje navedene direktive in razvoj notranjega trga, na katerem so poklici urejeni glede na kvalifikacije, bo Komisija morda morala uporabiti strokovno znanje strokovnjakov iz svetovalnega organa.

               (3)

               Zato je primerno ustanoviti skupino strokovnjakov na področju priznavanja poklicnih kvalifikacij ter opredeliti njene naloge in njeno sestavo.

               (4)

               Ta skupina strokovnjakov bi morala pomagati razvijati notranji trg na področju poklicev, urejenih glede na kvalifikacije.

               (5)

               Skupina koordinatorjev za priznavanje poklicnih kvalifikacij bi morala biti sestavljena iz nacionalnih koordinatorjev, ki jih imenujejo države članice v skladu z Direktivo 2005/36/ES. V skladu z omenjeno direktivo je naloga teh koordinatorjev spodbujati enotno uporabo omenjene direktive in zbirati vse informacije, pomembne za njeno uporabo.

               (6)

               Za člane skupine je treba določiti pravila o razkrivanju informacij brez poseganja v Pravilnik Komisije o varnosti iz Priloge k Sklepu Komisije 2001/844/ES, ESPJ, Euratom (2).

               (7)

               Osebne podatke, povezane s člani skupine, je treba obdelovati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (3) –

         SKLENILA:
   Člen 1
   Skupina koordinatorjev za priznavanje poklicnih kvalifikacij
   Skupina koordinatorjev za priznavanje poklicnih kvalifikacij, v nadaljevanju „skupina“, se ustanovi z začetkom veljavnosti od dneva objave tega sklepa v Uradnem listu Evropske unije.
   Člen 2
   Naloge
   Skupina ima naslednje naloge:

               (a)

               vzpostaviti sodelovanje med organi držav članic in Komisijo pri vprašanjih, povezanih s priznavanjem poklicnih kvalifikacij;

               (b)

               spremljati razvoj politik, ki imajo vpliv na poklice, urejene glede na kvalifikacije;

               (c)

               olajšati izvajanje Direktive 2005/36/ES, zlasti s pripravo zadevnih dokumentov, na primer razlagalnih smernic;

               (d)

               zagotavljati izmenjavo izkušenj in dobrih praks na področjih, omenjenih v prejšnjih točkah.

         Člen 3
   Posvetovanje
   Komisija se lahko posvetuje s skupino o kateri koli zadevi, povezani z izvajanjem Direktive 2005/36/ES, in na splošno o zadevah, povezanih z razvojem notranjega trga na področju poklicev, urejenih glede na kvalifikacije.
   Člen 4
   Sestava – imenovanje
   1.   Člani skupine so koordinatorji, ki jih imenujejo države članice v skladu s členom 56(4) Direktive 2005/36/ES.
   Države članice imenujejo toliko nadomestnih članov za člane skupine, kot je samih članov. Nadomestni člani vedno nadomeščajo člane, ki so odsotni.
   2.   Člani in nadomestni člani skupine ostanejo na svojih položajih do zamenjave.
   3.   Imena članov se zbirajo, upravljajo in objavljajo v skladu z Uredbo (ES) št. 45/2001.
   Člen 5
   Delovanje
   1.   Skupini predseduje Komisija.
   2.   Skupina lahko v soglasju s Komisijo ustanovi podskupine za proučitev posebnih vprašanj v okviru nalog in pristojnosti, ki jih določi skupina. Take podskupine se razpustijo takoj, ko opravijo svoje naloge.
   3.   Predstavnik Komisije lahko zaprosi strokovnjake ali opazovalce s posebnim strokovnim znanjem o temi dnevnega reda, da sodelujejo pri delu skupine ali v razpravah ali delu kake podskupine, če je po mnenju Komisije to potrebno ali koristno.
   Kot opazovalci so lahko povabljeni zlasti predstavniki držav članic Evropskega gospodarskega prostora in Švice.
   4.   Informacije, dobljene s sodelovanjem v razpravah ali delu skupine ali podskupine, se ne smejo razkriti, če se po mnenju Komisije nanašajo na zaupne zadeve.
   5.   Skupina in njene podskupine se običajno sestajajo v prostorih Komisije v skladu s postopki in časovnim razporedom, ki jih določi Komisija. Komisija zagotovi tajniške storitve.
   Sestankov skupine in njenih podskupin se lahko udeležujejo zainteresirani uradniki Komisije.
   6.   Skupina sprejme svoj poslovnik na podlagi standardnega poslovnika, ki ga je sprejela Komisija.
   7.   Komisija lahko objavi, tudi na internetu, vsak povzetek, sklep, delni sklep ali delovni dokument skupine v izvirnem jeziku zadevnega dokumenta.
   Člen 6
   Povračilo stroškov
   Komisija v zvezi z dejavnostmi skupine povrne potne stroške za največ enega člana ali nadomestnega člana na državo članico v skladu s pravili Komisije o nadomestilu za zunanje strokovnjake.
   Člani/nadomestni člani, strokovnjaki in opazovalci za svoje storitve niso plačani.
   Stroški sestankov se povrnejo v mejah letnega proračuna, ki ga skupini dodeli pristojni oddelek Komisije.

      V Bruslju, 19. marca 2007

            Za Komisijo

         Charlie McCREEVY

            Član Komisije

      (1)  UL L 255, 30.9.2005, str. 22. Direktiva, kakor je bila spremenjena z Direktivo Sveta 2006/100/ES (UL L 363, 20.12.2006, str. 141).

      (2)  UL L 317, 3.12.2001, str. 1. Sklep, kakor je bil nazadnje spremenjen s Sklepom 2006/548/ES, Euratom (UL L 215, 5.8.2006, str. 38).

      (3)  UL L 8, 12.1.2001, str. 1.


title: Sklep Sveta (EU) 2017/1190 z dne 12. junija 2017 o stališču, ki se zastopa v imenu Evropske unije v Odboru za GNSS Evropske unije in Švice, ki je bil ustanovljen s Sporazumom o sodelovanju v evropskih satelitskih navigacijskih programih med Evropsko unijo in njenimi državami članicami na eni strani ter Švicarsko konfederacijo na drugi strani, glede sprejetja poslovnika Odbora

text:
               5.7.2017

               SL

               Uradni list Evropske unije

               L 172/1

         SKLEP SVETA (EU) 2017/1190
   z dne 12. junija 2017
   o stališču, ki se zastopa v imenu Evropske unije v Odboru za GNSS Evropske unije in Švice, ki je bil ustanovljen s Sporazumom o sodelovanju v evropskih satelitskih navigacijskih programih med Evropsko unijo in njenimi državami članicami na eni strani ter Švicarsko konfederacijo na drugi strani, glede sprejetja poslovnika Odbora
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega odstavka člena 172 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o sodelovanju v evropskih satelitskih navigacijskih programih med Evropsko unijo in njenimi državami članicami na eni strani ter Švicarsko konfederacijo na drugi strani (1) (v nadaljnjem besedilu: Sporazum) se glede zadev, ki spadajo v pristojnost Unije, začasno uporablja od 1. januarja 2014.

               (2)

               Člen 20 Sporazuma ustanavlja Odbor za GNSS Evropske unije in Švice (v nadaljnjem besedilu: Skupni odbor) ter določa, da sprejme svoj poslovnik.

               (3)

               Zato je primerno, da se določi stališče, ki se v imenu Unije zastopa glede sprejetja poslovnika Skupnega odbora –

         SPREJEL NASLEDNJI SKLEP:
   Člen 1
   1.   Stališče, ki se v imenu Unije zastopa v Odboru za GNSS Evropske unije in Švice (v nadaljnjem besedilu: Skupni odbor), ustanovljenem s Sporazumom o sodelovanju v evropskih satelitskih navigacijskih programih med Evropsko unijo in njenimi državami članicami na eni strani ter Švicarsko konfederacijo na drugi strani, glede sprejetja poslovnika Skupnega odbora, temelji na osnutku sklepa Skupnega odbora, priloženega temu sklepu.
   2.   Predstavniki Unije v Skupnem odboru lahko sprejmejo manjše spremembe osnutka sklepa brez nadaljnjega sklepa Sveta.
   Člen 2
   Ta sklep začne veljati na dan sprejetja.

      V Luxembourgu, 12. junija 2017

            Za Svet

            Predsednik

         C. CAMILLERI

      (1)  UL L 15, 20.1.2014, str. 3.

      OSNUTEK
      SKLEP št. 1/2017 ODBORA ZA GNSS EVROPSKE UNIJE IN ŠVICE
      z dne …
      o sprejetju poslovnika
      ODBOR ZA GNSS EVROPSKE UNIJE IN ŠVICE JE –
      ob upoštevanju Sporazuma o sodelovanju v evropskih satelitskih navigacijskih programih med Evropsko unijo in njenimi državami članicami na eni strani ter Švicarsko konfederacijo na drugi strani in zlasti člena 20 Sporazuma,
      ob upoštevanju naslednjega:

                  (1)

                  Sporazum o sodelovanju v evropskih satelitskih navigacijskih programih med Evropsko unijo in njenimi državami članicami na eni strani ter Švicarsko konfederacijo na drugi strani (1) (v nadaljnjem besedilu: Sporazum) se glede zadev, ki spadajo v pristojnost Unije, začasno uporablja med Švicarsko konfederacijo (v nadaljnjem besedilu: Švica) in Unijo od 1. januarja 2014.

                  (2)

                  Odbor za GNSS Evropske unije in Švice (v nadaljnjem besedilu: Skupni odbor) v skladu s členom 20(2) Sporazuma sprejme svoj poslovnik.

                  (3)

                  V skladu s členom 20(4) Sporazuma se Skupni odbor lahko odloči, da ustanovi delovne skupine ali skupine strokovnjakov, ki mu pomagajo pri opravljanju njegovih nalog.

                  (4)

                  V skladu s členom 27(2) Sporazuma je Skupni odbor v času začasne uporabe Sporazuma sestavljen iz predstavnikov Švice in Unije –

            SPREJEL NASLEDNJI SKLEP:
      Edini člen
      Sprejme se poslovnik Skupnega odbora, kot je določen v Prilogi k temu sklepu.

         Sestavljeno v angleščini v Bruslju in Bernu, dne […] oziroma […].

               Za Skupni odbor

               Predsednik

               Sekretar za Evropsko unijo

               Sekretar za Švico

         (1)  UL L 15, 20.1.2014, str. 3.

         PRILOGA

            POSLOVNIK ODBORA ZA GNSS EVROPSKE UNIJE IN ŠVICE (SKUPNI ODBOR)

         Člen 1
         Sestava Skupnega odbora
         1.   Skupni odbor sestavljajo predstavniki Evropske komisije (v nadaljnjem besedilu: Komisija) in vlad držav članic Evropske unije na eni strani ter predstavniki zvezne vlade Švicarske konfederacije (v nadaljnjem besedilu: Švica) na drugi strani. V nadaljnjem besedilu se za posamezno stran uporablja izraz „pogodbenica“, za obe strani pa „pogodbenici“.
         2.   Predstavnike pogodbenic lahko spremljajo drugi uradniki, ki delujejo v imenu pogodbenic.
         3.   V času začasne uporabe Sporazuma je Skupni odbor sestavljen iz predstavnikov Švice na eni strani in predstavnikov Evropske unije na drugi strani.
         Člen 2
         Predsedovanje
         1.   Pogodbenici izmenično predsedujeta Skupnemu odboru vsakih 12 mesecev.
         V koledarskem letu, v katerem začne Sporazum veljati, Skupnemu odboru predseduje Švica.
         2.   Predsedujoča pogodbenica imenuje predsednika Skupnega odbora in njegovega namestnika.
         3.   Predsednik usmerja delo Skupnega odbora.
         4.   V času začasne uporabe Sporazuma se določbe tega člena uporabljajo smiselno.
         Člen 3
         Opazovalci
         Skupni odbor se lahko s skupnim soglasjem pogodbenic odloči, da na seje Skupnega odbora kot opazovalce povabi strokovnjake ali predstavnike drugih organov, da bi zagotovili informacije o določenih temah. Skupni odbor se sporazume o pogojih, pod katerimi se lahko taki opazovalci udeležijo sej.
         Člen 4
         Sekretariat
         1.   Uradnik Evropske komisije in uradnik švicarske vlade skupaj opravljata funkcijo sekretarjev Skupnega odbora.
         2.   Sekretariat Skupnega odbora je odgovoren za komunikacijo med pogodbenicama, vključno za posredovanje dokumentov.
         3.   Naloge sekretariata so v pristojnosti predsedujoče pogodbenice.
         Člen 5
         Seje Skupnega odbora
         1.   Skupni odbor se sestaja po potrebi, načeloma enkrat na leto.
         Predsednik po posvetovanju s pogodbenicama skliče sejo Skupnega odbora, ki poteka ob skupno dogovorjenem času in na skupno dogovorjenem kraju. Če se pogodbenici strinjata, se lahko izvedejo tudi avdio- in videokonference.
         Predsednik na zahtevo Evropske unije ali Švice skliče izredno sejo Skupnega odbora.
         Skupni odbor se sestane v 15 koledarskih dneh od zahtevka na podlagi člena 22(2) Sporazuma.
         2.   Skupni odbor se sestane v Bruslju ali Švici, odvisno od predsedujoče pogodbenice, razen če se pogodbenici dogovorita drugače.
         3.   Predsednik predstavnikom pogodbenic pošlje obvestilo o sklicu seje, skupaj z osnutkom dnevnega reda in dokumentacijo za sejo, vsaj 21 koledarskih dni pred sejo. Dokumentacija za seje, sklicane v skladu s členom 22(2) Sporazuma, se razpošlje vsaj sedem koledarskih dni pred sejo.
         4.   Predsednik lahko v soglasju s pogodbenicama skrajša roka iz odstavka 3, da bi upošteval zahteve posamezne zadeve.
         5.   Predsednik je vsaj sedem koledarskih dni pred sejo obveščen o sestavi delegacije vsake pogodbenice.
         6.   Seje Skupnega odbora niso javne, razen če pogodbenici odločita drugače.
         Člen 6
         Dnevni red
         1.   Predsednik ob pomoči sekretarjev za vsako sejo sestavi začasni dnevni red.
         2.   Vsaka pogodbenica lahko predlaga dodatne točke za vključitev na dnevni red. Vsaka takšna zahteva mora biti ustrezno utemeljena in v pisni obliki poslana predsedniku vsaj sedem koledarskih dni pred sejo.
         3.   Skupni odbor potrdi dnevni red na začetku seje.
         Člen 7
         Delovne skupine Skupnega odbora
         1.   Sestava in delovanje delovnih skupin ali skupin strokovnjakov, ki se ustanovijo v skladu s členom 20(4) Sporazuma, se opredelita na podlagi mandata, ki ga določi Skupni odbor.
         2.   Delovne skupine ali skupine strokovnjakov smiselno uporabljajo ta poslovnik.
         3.   Delovne skupine ali skupine strokovnjakov delujejo pod vodstvom Skupnega odbora, ki mu poročajo po vsaki svoji seji. Niso pooblaščene za sprejemanje odločitev, lahko pa oblikujejo priporočila za Skupni odbor.
         4.   Skupni odbor se lahko v skladu s členom 8 tega poslovnika odloči za spremembo ali prenehanje mandata delovnih skupin ali skupin strokovnjakov.
         Člen 8
         Sklepi in priporočila
         1.   Skupni odbor sprejema sklepe in oblikuje priporočila s skupnim soglasjem pogodbenic v skladu s Sporazumom. Ti se naslovijo „sklep“ oziroma „priporočilo“, čemur sledijo zaporedna številka, datum sprejetja in navedba vsebine.
         2.   Sklepe in priporočila Skupnega odbora podpišejo predsednik in sekretarja, nato pa se pošljejo pogodbenicama.
         3.   Vsaka pogodbenica se lahko odloči za objavo sklepa ali priporočila, ki ga sprejme Skupni odbor, v svojem uradnem listu. Pogodbenici se medsebojno obvestita o svoji nameri za objavo sklepa ali priporočila.
         4.   Skupni odbor lahko sklepe ali priporočila sprejme s pisnim postopkom, če se pogodbenici s tem strinjata. Pisni postopek je uradna izmenjava not med sekretarjema, ki delujeta po dogovoru s pogodbenicama. Na besedilo predloga, ki se v ta namen razpošlje v skladu s členom 5 tega poslovnika, se morebitni pridržki ali spremembe sporočijo v roku, ki ni krajši od 21 koledarskih dni. Predsednik lahko ob posvetovanju s pogodbenicama ta rok skrajša, da se upoštevajo posebne okoliščine. Ko se o besedilu doseže dogovor, sklep ali priporočilo podpišejo predsednik in sekretarja.
         5.   Sklepi Skupnega odbora, ki spreminjajo Prilogo I k Sporazumu, se sprejmejo v verodostojnih jezikih Sporazuma.
         Člen 9
         Zapisnik
         1.   Sekretariat pripravi osnutek zapisnika vsake seje. V njem so navedeni sprejete odločitve in oblikovana priporočila. Osnutek zapisnika se predloži Skupnemu odboru v sprejetje. Potem ko Skupni odbor zapisnik sprejme, ga podpišejo predsednik in sekretarja.
         2.   Osnutek zapisnika se pripravi v 21 koledarskih dneh po seji in se predloži v odobritev Skupnemu odboru bodisi po pisnem postopku bodisi na naslednji seji Skupnega odbora.
         Člen 10
         Zaupnost
         Kadar pogodbenica Skupnemu odboru predloži informacije, ki so označene kot zaupne, druga pogodbenica navedene informacije obravnava kot take.
         Člen 11
         Stroški
         1.   Vsaka pogodbenica krije svoje stroške v zvezi z udeležbo na sejah Skupnega odbora in delovnih skupin ali skupin strokovnjakov.
         2.   Skupni odbor se dogovori o razdelitvi stroškov v zvezi s službenimi potovanji strokovnjakov.
         3.   Stroške, povezane z organizacijo sej in razmnoževanjem dokumentov, krije pogodbenica, ki je gostiteljica seje.
         Člen 12
         Korespondenca
         Vsa korespondenca, ki se pošlje predsedniku Skupnega odbora ali jo pošlje predsednik Skupnega odbora, se pošlje sekretariatu Skupnega odbora.
         Člen 13
         Sprememba
         Ta poslovnik se lahko spremeni s sklepom Skupnega odbora v skladu s členom 8.


title: 2008/270/ES,Euratom: Sklep Sveta in Komisije z dne 25. februarja 2008 o sklenitvi, v imenu Evropske skupnosti in Evropske skupnosti za atomsko energijo, Sporazuma o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani in Švicarsko konfederacijo na drugi strani

text:
               28.3.2008

               SL

               Uradni list Evropske unije

               L 86/25

      SKLEP SVETA IN KOMISIJE

   z dne 25. februarja 2008
   o sklenitvi, v imenu Evropske skupnosti in Evropske skupnosti za atomsko energijo, Sporazuma o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani in Švicarsko konfederacijo na drugi strani
   (2008/270/ES, Euratom)
   SVET EVROPSKE UNIJE IN KOMISIJA EVROPSKIH SKUPNOSTI STA –
   ob upoštevanju Pogodbe o ustanovitvi Evropske skupnosti, in zlasti člena 170 v povezavi s prvim stavkom prvega pododstavka člena 300(2) in člena 300(3) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Komisija je v imenu Skupnosti s pogajanji dosegla Sporazum o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani in Švicarsko konfederacijo na drugi strani (v nadaljnjem besedilu „Sporazum“), ki je tudi določal njegovo začasno uporabo.

               (2)

               Sporazum so podpisali predstavniki pogodbenic dne 25. junija 2007 v Luksemburgu , ob upoštevanju njegove poznejše sklenitve.

               (3)

               Ta sporazum je treba odobriti –

         SKLENILA:
   Člen 1
   Sporazum o znanstvenem in tehnološkem sodelovanju med Evropsko skupnostjo in Evropsko skupnostjo za atomsko energijo na eni strani in Švicarsko konfederacijo na drugi strani (2) se odobri v imenu Evropske skupnosti in Evropske skupnosti za atomsko energijo.
   Člen 2
   Predsednik Sveta v imenu Evropske skupnosti in predsednik Komisije v imenu Evropske skupnosti za atomsko energijo izdata uradno obvestilo, predvideno v členu 14 Sporazuma.
   Člen 3
   1.   Ta sporazum je povezan s sedmimi sporazumi, ki so bili podpisani s Švico dne 21. junija 1999 in sklenjeni s Sklepom Sveta in Komisije glede Sporazuma o znanstvenem in tehnološkem sodelovanju z dne 4. aprila 2002 o sklenitvi sedmih sporazumov s Švicarsko konfederacijo (3).
   2.   Sporazum se v primeru prenehanja sporazumov iz odstavka 1 ne obnovi.

      V Bruslju, 25. februarja 2008

            Za Svet

            Predsednik

         A. VIZJAK

            Za Komisijo

            Predsednik

         José Manuel BARROSO

      (1)  Mnenje z dne 23. oktobra 2007 (še ni objavljeno v Uradnem listu).

      (2)  UL L 189, 20.7.2007, str. 26.

      (3)  UL L 114, 30.4.2002, str. 1.


title: Sklep Sveta 2008/617/PNZ z dne 23. junija 2008 o izboljšanju sodelovanja med posebnimi enotami za posredovanje držav članic Evropske unije v kriznih razmerah

text:
               6.8.2008

               SL

               Uradni list Evropske unije

               L 210/73

      SKLEP SVETA 2008/617/PNZ
   z dne 23. junija 2008
   o izboljšanju sodelovanja med posebnimi enotami za posredovanje držav članic Evropske unije v kriznih razmerah
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 30, 32 in 34(2)(c) Pogodbe,
   ob upoštevanju pobude Republike Avstrije (1),
   ob upoštevanju mnenja Evropskega parlamenta (2),
   ob upoštevanju naslednjega:

               (1)

               Člen 29 Pogodbe določa, da je cilj Unije državljanom zagotoviti visoko stopnjo varstva na območju svobode, varnosti in pravice s pripravo skupnih ukrepov med državami članicami na področju policijskega in pravosodnega sodelovanja v kazenskih zadevah.

               (2)

               Voditelji držav in vlad članic Evropske unije so v Izjavi o solidarnosti proti terorizmu z dne 25. marca 2004 izrazili svojo trdno odločenost, da morajo države članice uporabiti vsa sredstva, ki so jim na voljo, da bi državi članici ali državi pristopnici na njenem ozemlju na zaprosilo njenih političnih organov pomagale v primeru terorističnega napada.

               (3)

               Po napadih 11. septembra 2001 so posebne enote za posredovanje vseh organov pregona držav članic pod okriljem Delovne skupine policijskih načelnikov začele z dejavnostmi sodelovanja. Ta mreža, imenovana „Atlas“, je od leta 2001 izvedla več seminarjev, študij, izmenjav materialov in skupnih vaj.

               (4)

               Nobena posamezna država članica nima na voljo zadostnih virov, sredstev in strokovnega znanja za učinkovito soočanje z vsemi vrstami specifičnih ali obsežnih kriznih razmer, ki zahtevajo posebno posredovanje. Možnost, da lahko vsaka država članica za pomoč zaprosi drugo državo članico, je zato bistvenega pomena.

               (5)

               Sklep Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (3) (v nadaljnjem besedilu „Sklep k Prümski pogodbi“), in predvsem člen 18 Sklepa k Prümski pogodbi, opredeljuje oblike policijske pomoči med državami članicami pri množičnih prireditvah, podobnih pomembnih dogodkih, katastrofah in težkih nesrečah. Ta sklep ne obravnava množičnih prireditev, naravnih nesreč ali težkih nesreč v smislu člena 18 Sklepa k Prümski pogodbi, vendar dopolnjuje tiste določbe Sklepa k Prümski pogodbi, ki opredeljujejo obliko policijske pomoči med državami članicami prek posebnih enot za posredovanje v drugačnih razmerah, tj. kriznih razmerah, ki jih povzroči človek in predstavljajo resno neposredno grožnjo osebam, lastnini, infrastrukturi ali institucijam, predvsem v primeru zajetja talcev, ugrabitev in podobnih incidentih.

               (6)

               Obstoj tega pravnega okvira in seznama pristojnih organov bo državam članicam v primeru takšnih kriznih razmer omogočil hiter odziv in prihranek časa. Za povečanje sposobnosti držav članic, da preprečijo take krizne situacije – predvsem teroristične napade – in se nanje odzovejo, je poleg tega pomembno, da se posebne enote za posredovanje zaradi izmenjave izkušenj redno sestajajo in organizirajo skupna usposabljanja -

         SKLENIL:
   Člen 1
   Področje urejanja
   Ta sklep določa splošna pravila in pogoje, ki posebnim enotam za posredovanje ene države članice omogočajo, da na ozemlju druge države članice (v nadaljnjem besedilu „država članica prosilka“) nudijo pomoč in/ali delujejo v primeru, ko jih država članica prosilka k temu pozove ter so na to pristale z namenom reševanja kriznih razmer. O praktičnih podrobnostih in izvedbenih ukrepih, ki dopolnjujejo ta sklep, se neposredno dogovorita država članica prosilka in zaprošena država članica.
   Člen 2
   Opredelitev pojmov
   V tem sklepu:

               (a)

               „posebna enota za posredovanje“ pomeni vsak organ pregona države članice, ki je specializiran za nadzor kriznih razmer;

               (b)

               „krizne razmere“ pomenijo razmere, ko pristojni organi držav članic utemeljeno sumijo, da obstaja kaznivo dejanje, ki predstavlja resno neposredno fizično grožnjo osebam, lastnini, infrastrukturi ali institucijam te države članice, predvsem pa razmere iz člena 1(1) Okvirnega sklepa Sveta 2002/475/PNZ z dne 13. junija 2002 o boju proti terorizmu (4);

               (c)

               „pristojni organ“ pomeni nacionalni organ, ki lahko zaprosi ali da dovoljenje za napotitev posebnih enot za posredovanje.

         Člen 3
   Pomoč drugi državi članici
   1.   Država članica lahko z zaprosilom pristojnih organov, v katerem je opredeljena narava zaprošene pomoči ter operativna potreba po pomoči, zaprosi za pomoč posebne enote za posredovanje druge države članice z namenom reševanja kriznih razmer. Pristojni organ zaprošene države članice lahko tako zaprosilo sprejme ali zavrne ali predlaga drugačno obliko pomoči.
   2.   Ob upoštevanju dogovora med zadevnima državama članicama lahko pomoč predstavljajo zagotovitev opreme in/ali strokovnega znanja državi članici prosilki in/ali ukrepanje na ozemlju te države članice, pri čemer se po potrebi uporabi orožje.
   3.   V primeru ukrepanja na ozemlju države članice prosilke so uradniki posebne enote za posredovanje, ki nudi pomoč, na ozemlju države članice prosilke pooblaščeni za opravljanje dejavnosti v podporni funkciji in za sprejetje vseh potrebnih ukrepov za zagotovitev zaprošene pomoči, če:

               (a)

               delujejo pod odgovornostjo, pristojnostjo in vodstvom države članice prosilke ter v skladu z njenim pravom in

               (b)

               delujejo v mejah svojih pooblastil v skladu s svojim nacionalnim pravom.

         Člen 4
   Civilna in kazenska odgovornost
   Če v okviru tega sklepa uradniki države članice delujejo v drugi državi članici in/ali se uporablja oprema, se uporabljajo določbe o civilni in kazenski odgovornosti iz členov 21(4) in (5) ter 22 Sklepa k Prümski pogodbi.
   Člen 5
   Sestanki in skupna usposabljanja
   Udeležene države članice zagotovijo, da se njihove posebne enote za posredovanje po potrebi sestajajo ter organizirajo skupna usposabljanja in vaje, da bi tako izmenjali izkušnje in strokovno znanje, pa tudi splošne, praktične in tehnične informacije o reševanju kriznih razmer. Takšni sestanki, usposabljanja in vaje se lahko financirajo v okviru možnosti, ki jih ponujajo finančni programi Unije, z namenom pridobitve sredstev iz proračuna Evropske unije. V tem okviru si država članica, ki predseduje Uniji, prizadeva zagotoviti takšne sestanke, usposabljanja in vaje.
   Člen 6
   Stroški
   Država članica prosilka krije operativne stroške posebnih enot za posredovanje zaprošene države članice v povezavi z uporabo člena 3, vključno s prevoznimi stroški in stroški bivanja, razen če se zadevne države članice ne dogovorijo drugače.
   Člen 7
   Razmerje do drugih instrumentov
   1.   Ne glede na njihove zaveze, ki izhajajo iz drugih aktov, sprejetih v skladu z naslovom VI Pogodbe, predvsem iz Sklepa k Prümski pogodbi:

               (a)

               države članice lahko še naprej uporabljajo dvostranske ali večstranske sporazume ali dogovore o čezmejnem sodelovanju, ki so v veljavi na dan 23. junija 2008, kolikor so ti sporazumi ali dogovori skladni s cilji tega sklepa;

               (b)

               države članice lahko sklepajo ali sprejemajo dvostranske ali večstranske sporazume ali dogovore o čezmejnem sodelovanju po 23. juniju 2008, kolikor ti sporazumi ali dogovori omogočajo razširitev ali poglobitev ciljev tega sklepa.

         2.   Sporazumi in dogovori iz odstavka 1 ne smejo vplivati na odnose z državami članicami, ki v njih ne sodelujejo.
   3.   Države članice o sporazumih ali dogovorih iz odstavka 1 obvestijo Svet in Komisijo.
   Člen 8
   Končne določbe
   Generalni sekretariat Sveta sestavi in posodablja seznam pristojnih organov držav članic, ki lahko zaprošajo in dajejo dovoljenja za zagotavljanje pomoči iz člena 3.
   Generalni sekretariat Sveta obvesti organe iz odstavka 1 o vsakršni spremembi seznama, ki je bil pripravljen v skladu s tem členom.
   Člen 9
   Začetek veljavnosti
   Ta sklep začne veljati 23. decembra 2008.

      V Luxembourgu, 23. junija 2008

            Za Svet

            Predsednik

         I. JARC

      (1)  UL C 321, 29.12.2006, str. 45.

      (2)  Mnenje z dne 31. januarja 2008 (še ni objavljeno v Uradnem listu).

      (3)  Glej stran 1 tega Uradnega lista.

      (4)  UL L 164, 22.6.2002, str. 3.


title: 2011/355/EU: Sklep Sveta z dne 9. junija 2011 o začetku avtomatizirane izmenjave daktiloskopskih podatkov v Franciji

text:
               21.6.2011

               SL

               Uradni list Evropske unije

               L 161/23

         SKLEP SVETA
   z dne 9. junija 2011
   o začetku avtomatizirane izmenjave daktiloskopskih podatkov v Franciji
   (2011/355/EU)
   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), zlasti člena 25 Sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2), zlasti člena 20 in poglavja 4 Priloge k temu sklepu,
   ob upoštevanju naslednjega:

               (1)

               V skladu s Protokolom o prehodni ureditvi, priloženemu k Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da se sklepe iz člena 25(2) Sklepa 2008/615/PNZ sprejme na podlagi poročila o oceni, ki je oprto na vprašalnik. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               V skladu s točko 1.1 poglavja 4 Priloge k Sklepu 2008/616/PNZ vprašalnik, ki ga je pripravila ustrezna delovna skupina Sveta, zadeva vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za delitev podatkov v ustrezni kategoriji podatkov.

               (5)

               Francija je izpolnila vprašalnik o varstvu podatkov in vprašalnik o izmenjavi daktiloskopskih podatkov.

               (6)

               Francija je opravila uspešen preskus s Španijo, Nemčijo in Luksemburgom.

               (7)

               V Franciji je bil opravljen ocenjevalni obisk, o katerem je špansko-nemško-luksemburška ocenjevalna skupina pripravila poročilo in ga poslala ustrezni delovni skupini Sveta.

               (8)

               Celovito poročilo o oceni, v katerem so povzeti rezultati vprašalnika, ocenjevalnega obiska in preskusa izmenjave daktiloskopskih podatkov, je bilo predloženo Svetu –

         SPREJEL NASLEDNJI SKLEP:
   Člen 1
   Francija za namene avtomatiziranega iskanja daktiloskopskih podatkov v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke na podlagi člena 9 navedenega sklepa, in sicer od datuma začetka veljavnosti tega sklepa.
   Člen 2
   Ta sklep začne veljati na dan sprejetja.

      V Luxembourgu, 9. junija 2011

            Za Svet

            Predsednik

         PINTÉR S.

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: 2013/744/EU: Sklep Sveta z dne 9. decembra 2013 o podpisu Protokola za odpravo nezakonite trgovine s tobačnimi izdelki k Okvirni konvenciji Svetovne zdravstvene organizacije za nadzor nad tobakom, v imenu Evropske unije, kar zadeva določbe navedenega protokola o obveznostih v zvezi s pravosodnim sodelovanjem v kazenskih zadevah, opredelitvijo kaznivih dejanj in policijskim sodelovanjem

text:
               12.12.2013

               SL

               Uradni list Evropske unije

               L 333/73

         SKLEP SVETA
   z dne 9. decembra 2013
   o podpisu Protokola za odpravo nezakonite trgovine s tobačnimi izdelki k Okvirni konvenciji Svetovne zdravstvene organizacije za nadzor nad tobakom, v imenu Evropske unije, kar zadeva določbe navedenega protokola o obveznostih v zvezi s pravosodnim sodelovanjem v kazenskih zadevah, opredelitvijo kaznivih dejanj in policijskim sodelovanjem
   (2013/744/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 82(1), člena 83 in člena 87(2) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 22. oktobra 1999 pooblastil Komisijo, da v okviru Svetovne zdravstvene organizacije (SZO) vodi pogajanja o Okvirni konvenciji za nadzor nad tobakom in z njo povezanih protokolih. Svet je to pooblastilo v zvezi s Protokolom za odpravo nezakonite trgovine s tobačnimi izdelki (v nadaljnjem besedilu: Protokol) spremenil 21. aprila 2001 in 20. decembra 2007. Pogajanja, ki jih je Komisija vodila na podlagi določil pogajalskih smernic, ki jih je sprejel Svet, so se uspešno zaključila s sprejetjem Protokola na peti seji Konference pogodbenic Okvirne konvencije SZO za nadzor nad tobakom 12. novembra 2012 v Seulu v Republiki Koreji.

               (2)

               Sklenitev Okvirne konvencije za nadzor nad tobakom je bila v imenu Skupnosti odobrena s Sklepom Sveta 2004/513/ES (1), kar je pogoj za to, da Evropska unija postane pogodbenica Protokola.

               (3)

               Protokol znatno prispeva k mednarodnim prizadevanjem za odpravo vseh oblik nezakonite trgovine s tobačnimi izdelki, kar je bistven sestavni del nadzora nad tobakom.

               (4)

               Protokol določa obveznosti pogodbenic v zvezi s pravosodnim sodelovanjem v kazenskih zadevah, opredelitvijo kaznivih dejanj in policijskim sodelovanjem. Te določbe torej sodijo na področje uporabe naslova V tretjega dela Pogodbe o delovanju Evropske unije.

               (5)

               Ker Protokol zajema zadeve v pristojnosti Unije, bi ga bilo treba podpisati v imenu Unije s pridržkom njegove poznejše sklenitve.

               (6)

               S podpisom Protokola Unija ne bo izvajala deljene pristojnosti, zato države članice ohranijo pristojnost na tistih področjih, ki jih ureja Protokol in ne zadevajo skupnih pravil ali ne spreminjajo njihovega področja uporabe.

               (7)

               V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola, ti dve državi članici ne sodelujeta pri sprejetju tega sklepa, ki zato zanju ni zavezujoč in se v njiju ne uporablja.

               (8)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (9)

               Vzporedno s tem sklepom bo sprejet ločen sklep (2) o podpisu Protokola v imenu Evropske unije, z izjemo določb navedenega protokola o obveznostih v zvezi s pravosodnim sodelovanjem v kazenskih zadevah, opredelitvijo kaznivih dejanj in policijskim sodelovanjem –

         SPREJEL NASLEDNJI SKLEP:
   Člen 1
   Podpis Protokola za odpravo nezakonite trgovine s tobačnimi izdelki k Okvirni konvenciji SZO za nadzor nad tobakom, kar zadeva določbe o obveznostih v zvezi s pravosodnim sodelovanjem v kazenskih zadevah, opredelitvijo kaznivih dejanj in policijskim sodelovanjem, se odobri s pridržkom sklenitve navedenega protokola (3).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije, kar zadeva določbe navedenega protokola o obveznostih v zvezi s pravosodnim sodelovanjem v kazenskih zadevah, opredelitvijo kaznivih dejanj in policijskim sodelovanjem.
   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 9. decembra 2013

            Za Svet

            Predsednica

         A. PABEDINSKIENĖ

      (1)  Sklep Sveta 2004/513/ES z dne 2. junija 2004 o sklenitvi Okvirne konvencije SZO o nadzoru tobaka (UL L 213, 15.6.2004, str. 8).

      (2)  Sklep Sveta 2013/745/EU z dne 9. decembra 2013 o podpisu Protokola za odpravo nezakonite trgovine s tobačnimi izdelki k Okvirni konvenciji Svetovne zdravstvene organizacije za nadzor nad tobakom, v imenu Evropske unije, z izjemo določb navedenega protokola o obveznostih v zvezi s pravosodnim sodelovanjem v kazenskih zadevah, opredelitvijo kaznivih dejanj in policijskim sodelovanjem (glej stran 75 tega Uradnega lista).

      (3)  Besedilo Protokola se objavi skupaj s sklepom o podpisu.


title: Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do  25. januarja 2020

text:
               7.2.2015

               SL

               Uradni list Evropske unije

               L 31/25

         SKLEP SVETA (EU) 2015/190
   z dne 5. februarja 2015
   o imenovanju članov in nadomestnih članov Odbora regij za obdobje od 26. januarja 2015 do 25. januarja 2020
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 300(3) in člena 305 Pogodbe,
   ob upoštevanju Sklepa Sveta 2014/930/EU z dne 16. decembra 2014 o določitvi sestave Odbora regij (1),
   ob upoštevanju predlogov držav članic,
   ob upoštevanju naslednjega:

               (1)

               Člen 300(3) Pogodbe predvideva, da so člani ali nadomestni člani Odbora regij predstavniki regionalnih ali lokalnih organov, ki so poleg tega bodisi izvoljeni v regionalne ali lokalne skupnosti ali pa so politično odgovorni izvoljeni skupščini.

               (2)

               Člen 305 Pogodbe določa, da Svet v skladu s predlogi držav članic imenuje člane Odbora regij in enako število nadomestnih članov za dobo petih let.

               (3)

               Mandat članov in nadomestnih članov Odbora regij se je iztekel 25. januarja 2015, zato je bilo potrebno imenovati nove člane in nadomestne člane.

               (4)

               Svet je 26. januarja 2015 sprejel Sklep (EU) 2015/116 (2) o imenovanju članov in nadomestnih članov, ki so jih predlagale vlade Belgije, Bolgarije, Češke, Danske, Estonije, Irske, Grčije, Španije, Francije, Hrvaške, Italije, Cipra, Latvije, Litve, Luksemburga, Madžarske, Malte, Nizozemske, Avstrije, Portugalske, Romunije, Slovenije, Slovaške, Finske in Švedske, 23 članov in 23 nadomestnih članov, ki jih je predlagala nemška vlada, ter 18 članov in 16 nadomestnih članov, ki jih je predlagala poljska vlada, za obdobje od 26. januarja 2015 do 25. januarja 2020. Članov in nadomestnih članov, katerih predlogi niso bili sporočeni Svetu do 22. januarja 2015, ni bilo mogoče vključiti v Sklep (EU) 2015/116.

               (5)

               2. februarja 2015 oziroma 3. februarja 2015 je bil Svetu predložen seznam članov in nadomestnih članov, ki jih je predlagala vlada Združenega kraljestva, ter seznam, ki vključuje enega člana in enega nadomestnega člana, ki ju je predlagala nemška vlada. Ti člani in nadomestni člani bi morali biti imenovani za isto obdobje od 26. januarja 2015 do 25. januarja 2020 kot člani in nadomestni člani, imenovani s Sklepom (EU) 2015/116. Ta sklep bi bilo zato treba uporabljati retroaktivno od 26. januarja 2015. Tretji sklep o imenovanju ostalih članov in nadomestnih članov Odbora regij za obdobje od 26. januarja 2015 do 25. januarja 2020 bo sprejet naknadno –

         SPREJEL NASLEDNJI SKLEP:
   Člen 1
   Za člane ali nadomestne člane Odbora regij se za obdobje od 26. januarja 2015 do 25. januarja 2020 imenujejo:

               —

               za člane se imenujejo osebe s seznama po državah članicah iz Priloge I,

               —

               za nadomestne člane se imenujejo osebe s seznama po državah članicah iz Priloge II.

         Člen 2
   Ta sklep začne veljati na dan sprejetja.
   Učinkovati začne 26. januarja 2015.

      V Bruslju, 5. februarja 2015

            Za Svet

            Predsednik

         E. RINKĒVIČS

      (1)  UL L 365, 19.12.2014, str. 143.

      (2)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      PRILOGA I

         ПРИЛОЖЕНИЕ I – ANEXO I – PŘÍLOHA I – BILAG I – ANHANG I – I LISA – ΠΑΡΑΡΤΗΜΑ Ι – ANNEX I – ANNEXE I – PRILOG I – ALLEGATO I – I PIELIKUMS – I PRIEDAS – I. MELLÉKLET – ANNESS I – BIJLAGE I – ZAŁĄCZNIK I – ANEXO I – ANEXA I – PRÍLOHA I – PRILOGA I – LIITE I – BILAGA I

         Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

      DEUTSCHLAND
      Frau Marion WALSMANN
      Mitglied des Thüringer Landtags
      UNITED KINGDOM

                  Cllr Stephen ALAMBRITIS
                  Leader of London Borough of Merton

                  Mr Michael ANTONIW
                  Assembly Member for Pontypridd

                  Cllr Sir Albert BORE
                  Member of Birmingham City Council

                  Cllr Robert Charles BRIGHT
                  Leader of Newport City Council

                  Cllr Anthony Gerard BUCHANAN
                  Councillor East Renfrewshire Council

                  Cllr Joseph COONEY
                  Leader of Pendle Council

                  Cllr Andrew Varah COOPER
                  Member of Kirklees Council

                  Cllr Trevor CUMMINGS
                  Member of Ards Borough Council

                  Jeremy Roger EVANS
                  Assembly Member Greater London Authority

                  Ms Megan FEARON
                  Member of the Northern Ireland Assembly

                  Ms Patricia Josephine FERGUSON
                  Constituency member for Glasgow Maryhill & Springburn

                  Cllr Robert Ian Neilson GORDON
                  Member of Hertfordshire Council

                  Cllr Judith HUGHES
                  Member of Kirklees Council

                  Cllr Gordon Charles KEYMER
                  Leader of Tandridge District Council

                  Cllr Margaret Ann LISHMAN
                  Member of Burnley Council

                  Cllr Cormack MCCHORD
                  Councillor for Stirling

                  Mr William Stewart MAXWELL
                  MSP for West of Scotland

                  Cllr Kevin PEEL
                  Member of Manchester City Council

                  Cllr Dorothy SHARPE
                  Member of East Riding of Yorkshire Council

                  Cllr Jill SHORTLAND
                  Member of Somerset Council

                  Cllr Harvey SIGGS
                  Member of Mendip Council

                  Cllr Judith Anne WALLACE
                  Member of North Tyneside Council

                  Cllr Paul WATSON
                  Leader, Sunderland Council

                  Cllr Emily WESTLEY
                  Member of Hastings Council

      PRILOGA II

         ПРИЛОЖЕНИЕ II – ANEXO II – PŘÍLOHA II – BILAG II – ANHANG II – II LISA – ΠΑΡΑΡΤΗΜΑ IΙ – ANNEX II – ANNEXE II – PRILOG II – ALLEGATO II – II PIELIKUMS – II PRIEDAS – II. MELLÉKLET – ANNESS II – BIJLAGE II – ZAŁĄCZNIK II – ANEXO II – ANEXA II – PRÍLOHA II – PRILOGA II – LIITE II – BILAGA II

         Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/ Suppleanter

      DEUTSCHLAND
      Frau Dorothea MARX
      Mitglied des Thüringer Landtags
      UNITED KINGDOM

                  Cllr Sanchia ALASIA
                  Member of London Borough of Barking & Dagenham

                  Jennette ARNOLD
                  Assembly Member Greater London Authority

                  Cllr Shurma BATSON
                  Member of Stevenage Council

                  Cllr Zahid Mehmood CHAUHAN
                  Member of Oldham Council

                  Cllr John Paul FINDLOW
                  Member of Cheshire East Council

                  Cllr Gillian FORD
                  Member of London Borough of Havering

                  Cllr Barbara GRANT
                  East Renfrewshire Council

                  Cllr Suzanne Ellen GROCOTT
                  Member of London Borough of Merton

                  Cllr Arnold HATCH
                  Member of Craigavon Borough Council

                  Cllr Doreen HUDDART
                  Member of Newcastle City Council

                  Cllr Ronald Arvon HUGHES
                  Member of Conwy County Borough Council

                  Mr James Robert HUME
                  Regional List member for South of Scotland

                  Cllr Imran HUSSAIN
                  Member of Bradford Council

                  Cllr Geoffrey KNIGHT
                  Member of Lancaster Council

                  Sir James Angus Rhoderick MCGRIGOR
                  Regional List Member for the Highlands and Islands

                  Mr Fearghal MCKINNEY
                  Member of the Northern Ireland Assembly

                  Cllr Robert John PRICE
                  Leader of Oxford Council

                  Cllr Gary ROBINSON
                  Leader Shetland Islands Council

                  Cllr Linda ROBINSON
                  Member of Wychavon Council

                  Cllr Sarah Elizabeth RUSSELL
                  Member of Derby Council

                  Cllr David SHAKESPEARE
                  Member of Wycombe Council

                  Rhodri Glyn THOMAS
                  Assembly Member for Carmarthen East and Dinefwr

                  Cllr Kay TWITCHEN
                  Member of Essex County Council

                  Cllr Martin John Beresford VEAL
                  Chairman, Bath & North East Somerset Council


title: Sklep Političnega in varnostnega odbora EUSEC/1/2008 z dne 12. februarja 2008 o imenovanju vodje misije za misijo Evropske unije za pomoč in svetovanje za reformo varnostnega sektorja v Demokratični republiki Kongo (EUSEC RD Congo)

text:
               29.2.2008

               SL

               Uradni list Evropske unije

               L 56/63

      SKLEP POLITIČNEGA IN VARNOSTNEGA ODBORA EUSEC/1/2008
   z dne 12. februarja 2008
   o imenovanju vodje misije za misijo Evropske unije za pomoč in svetovanje za reformo varnostnega sektorja v Demokratični republiki Kongo (EUSEC RD Congo)
   (2008/171/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 25(3) Pogodbe,
   ob upoštevanju Skupnega ukrepa Sveta 2007/406/SZVP z dne 12. junija 2007 o misiji Evropske unije za pomoč in svetovanje na področju reforme varnostnega sektorja v Demokratični republiki Kongo (EUSEC RD Congo) (1), in zlasti člena 8 Skupnega ukrepa,
   ob upoštevanju naslednjega:

               (1)

               V skladu s členom 8 Skupnega ukrepa 2007/406/SZVP je Svet za sprejemanje nadaljnjih odločitev o imenovanju vodje misije pooblastil Politični in varnostni odbor (PVO).

               (2)

               V skladu s členom 5 Skupnega ukrepa 2007/406/SZVP je bil za vodjo misije za misijo Evropske unije za pomoč in svetovanje za reformo varnostnega sektorja v Demokratični republiki Kongo imenovan g. Pierre Michel JOANA.

               (3)

               19. decembra 2007 je g. Pierre Michel JOANA podal svojo odpoved kot vodja misije.

               (4)

               Generalni sekretar/Visoki predstavnik je predlagal, da se za novega vodjo misije Evropske unije za pomoč in svetovanje za reformo varnostnega sektorja v Demokratični republiki Kongo imenuje g. Michel SIDO –

         SKLENIL:
   Člen 1
   G. Michel SIDO se imenuje za vodjo misije za misijo Evropske unije za pomoč in svetovanje za reformo varnostnega sektorja v Demokratični republiki Kongo.
   Člen 2
   Ta sklep začne učinkovati 1. marca 2008.

      V Bruslju, 12. februarja 2008

            Za Politični in varnostni odbor

            Predsednica

         M. IPAVIC

      (1)  UL L 151, 13.6.2007, str. 52.


title: Sklep Sveta (EU) 2016/2234 z dne 21. novembra 2016 o podpisu, v imenu Unije, Sporazuma o sodelovanju med Evropsko unijo in Agencijo za varnost letalske navigacije v Afriki in na Madagaskarju (ASECNA) v zvezi z razvojem satelitske navigacije in zagotavljanjem povezanih storitev na območju pristojnosti agencije ASECNA za civilno letalstvo

text:
               13.12.2016

               SL

               Uradni list Evropske unije

               L 337/1

         SKLEP SVETA (EU) 2016/2234
   z dne 21. novembra 2016
   o podpisu, v imenu Unije, Sporazuma o sodelovanju med Evropsko unijo in Agencijo za varnost letalske navigacije v Afriki in na Madagaskarju (ASECNA) v zvezi z razvojem satelitske navigacije in zagotavljanjem povezanih storitev na območju pristojnosti agencije ASECNA za civilno letalstvo
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 172 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 25. septembra 2014 Komisijo pooblastil, da se v imenu Unije z Agencijo za varnost letalske navigacije v Afriki in na Madagaskarju pogaja o mednarodnem sporazumu o določitvi pogojev zagotavljanja storitve satelitskega dopolnilnega sistema (SBAS) v Afriki na podlagi evropskega satelitskega navigacijskega programa EGNOS.

               (2)

               Po teh pogajanjih sta Evropska unija in Agencija za varnost letalske navigacije v Afriki in na Madagaskarju (ASECNA) 12. maja 2016 parafirali sporazum o sodelovanju v zvezi z razvojem satelitske navigacije in zagotavljanjem povezanih storitev na območju pristojnosti agencije ASECNA za civilno letalstvo (v nadaljnjem besedilu: Sporazum).

               (3)

               Sporazum bi bilo treba podpisati –

         SPREJEL NASLEDNJI SKLEP:
   Člen 1
   Podpis, v imenu Unije, Sporazuma o sodelovanju med Evropsko unijo in Agencijo za varnost letalske navigacije v Afriki in na Madagaskarju (ASECNA) v zvezi z razvojem satelitske navigacije in zagotavljanjem povezanih storitev na območju pristojnosti agencije ASECNA za civilno letalstvo se odobri.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis sporazuma v imenu Unije, s pridržkom njegove sklenitve.
   Člen 3
   Ta sklep začne veljati na dan sprejetja.

      V Bruslju, 21. novembra 2016

            Za Svet

            Predsednik

         P. PLAVČAN


title: Sklep Evropskega parlamenta (EU) 2016/1591 z dne 28. aprila 2016 o razrešnici glede izvrševanja proračuna Skupnega podjetja za pobudo za inovativna zdravila 2 (prej Skupno podjetje za izvajanje skupne tehnološke pobude za inovativna zdravila) za proračunsko leto 2014

text:
               14.9.2016

               SL

               Uradni list Evropske unije

               L 246/411

         SKLEP EVROPSKEGA PARLAMENTA (EU) 2016/1591
   z dne 28. aprila 2016
   o razrešnici glede izvrševanja proračuna Skupnega podjetja za pobudo za inovativna zdravila 2 (prej Skupno podjetje za izvajanje skupne tehnološke pobude za inovativna zdravila) za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Skupnega podjetja za pobudo za inovativna zdravila 2 (prej Skupno podjetje za izvajanje skupne tehnološke pobude za inovativna zdravila) za proračunsko leto 2014,

               —

               ob upoštevanju poročila Računskega sodišča o zaključnem računu Skupnega podjetja za pobudo za inovativna zdravila za proračunsko leto 2014 z odgovorom Skupnega podjetja (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice Skupnemu podjetju glede izvrševanja proračuna za proračunsko leto 2014 (05587/2016 – C8-0056/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 209,

               —

               ob upoštevanju Uredbe Sveta (ES) št. 73/2008 z dne 20. decembra 2007 o ustanovitvi Skupnega podjetja za izvajanje skupne tehnološke pobude za inovativna zdravila (4),

               —

               ob upoštevanju Uredbe Sveta (EU) št. 557/2014 z dne 6. maja 2014 o ustanovitvi Skupnega podjetja za pobudo za inovativna zdravila 2 (5), zlasti člena 1(2) in člena 12,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

               —

               ob upoštevanju Delegirane uredbe Komisije (EU) št. 110/2014 z dne 30. septembra 2013 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (7),

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor (A8-0081/2016),

               1.

               podeli razrešnico izvršnemu direktorju Skupnega podjetja za pobudo za inovativna zdravila 2 (prej Skupno podjetje za izvajanje skupne tehnološke pobude za inovativna zdravila) glede izvrševanja proračuna Skupnega podjetja za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja za pobudo za inovativna zdravila 2 (prej Skupno podjetje za izvajanje skupne tehnološke pobude za inovativna zdravila), Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 422, 17.12.2015, str. 61.

      (2)  UL C 422, 17.12.2015, str. 62.

      (3)  UL L 298, 26.10.2012, str. 1.

      (4)  UL L 30, 4.2.2008, str. 38.

      (5)  UL L 169, 7.6.2014, str. 54.

      (6)  UL L 357, 31.12.2002, str. 72.

      (7)  UL L 38, 7.2.2014, str. 2.


title: Sklep Evropskega parlamenta z dne 23. aprila 2009 o razrešnici glede izvrševanja proračuna Eurojusta za proračunsko leto 2007

text:
               26.9.2009

               SL

               Uradni list Evropske unije

               L 255/112

         SKLEP EVROPSKEGA PARLAMENTA
   z dne 23. aprila 2009
   o razrešnici glede izvrševanja proračuna Eurojusta za proračunsko leto 2007
   (2009/643/ES)
   EVROPSKI PARLAMENT,

               —

               ob upoštevanju zaključnih računov Eurojusta za proračunsko leto 2007 (1),

               —

               ob upoštevanju poročila Računskega sodišča o končnih letnih računovodskih izkazih Eurojusta za proračunsko leto 2007, skupaj z odgovori Eurojusta (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (4), zlasti člena 36,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0161/2009),

               1.

               podeli razrešnico upravnemu direktorju Eurojusta glede izvrševanja proračuna Eurojusta za proračunsko leto 2007;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje upravnemu direktorju Eurojusta, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Klaus WELLE

      (1)  UL C 278, 31.10.2008, str. 57.

      (2)  UL C 311, 5.12.2008, str. 142.

      (3)  UL L 248, 16.9.2002, str. 1.

      (4)  UL L 63, 6.3.2002, str. 1.

      (5)  UL L 357, 31.12.2002, str. 72.
   RESOLUCIJA EVROPSKEGA PARLAMENTA
   z dne 23. aprila 2009
   s pripombami, ki so del sklepa o razrešnici glede izvrševanja proračuna Eurojusta za proračunsko leto 2007
   EVROPSKI PARLAMENT,

               —

               ob upoštevanju zaključnih računov Eurojusta za proračunsko leto 2007 (1),

               —

               ob upoštevanju poročila Računskega sodišča o končnih letnih računovodskih izkazih Eurojusta za proračunsko leto 2007, skupaj z odgovori Eurojusta (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (4), zlasti člena 36,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0161/2009),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2007 ter o zakonitosti in pravilnosti z njimi povezanih transakcij,

               B.

               ker je Parlament dne 22. aprila 2008 upravnemu direktorju Eurojusta podelil razrešnico glede izvrševanja proračuna Eurojusta za proračunsko leto 2006 (6), in v resoluciji, ki spremlja sklep Parlamenta o razrešnici, med drugim navaja, da

                           —

                           je seznanjen z opažanjem sodišča v poročilu za leto 2006, da je bila stopnja prenosa za upravne odhodke 33 %, za odhodke za poslovanje pa 30 %, z velikim številom prenosov sredstev med proračunskimi vrsticami, in v več primerih dokumentacija o teh prenosih ni bila dovolj podrobna, s tem pa proračunsko načelo specifikacije ni bilo dosledno upoštevano,

                           —

                           je seznanjen tudi z ugotovitvami sodišča, da pravila za oddajo naročil niso bila dosledno upoštevana, in da register osnovnih sredstev, v katerem so navedena vsa sredstva in njihova vrednost, ni bil pripravljen in se ni uporabljal za spremljanje lastnine Eurojusta; je pozval Eurojust, naj strogo izvaja pravila javnega naročanja, zlasti glede okvirnih pogodb,

                           —

                           je zaskrbljen zaradi izjave v letnem poročilu Eurojusta, da je bilo še vedno veliko priložnosti za izboljšanje sodelovanja med Eurojustom in Evropskim uradom za boj proti goljufijam, vključno z uradnim sporazumom o sodelovanju,

               1.

               ugotavlja, da čeprav je izjava o zanesljivosti Računskega sodišča pozitivna, je v ugotovitvah navedeno, da so na področjih proračunskega izvrševanja, oddaje naročil in načrtovanja zaposlovanja še vedno strukturne težave;

               2.

               je zadovoljen z informacijo v letnem poročilu Eurojusta za leto 2007, da je 1. oktobra 2007 uvedel računovodski sistem na podlagi nastanka poslovnega dogodka ABAC;

               3.

               iz letnega poročila Eurojusta za leto 2007 je seznanjen, da zaradi njegove hitre rasti in posledične potrebe po novem sedežu, Eurojust sodeluje z državo gostiteljico za zagotovitev dodatnega prostora za začasne pisarne; iz letnega poročila Eurojusta za leto 2007 je tudi seznanjen, da je država gostiteljica zavezana k zagotovitvi primernih novih prostorov do leta 2012;

               4.

               zahteva, naj Eurojust v svoje letno poročilo za leto 2008 vključi podatke o napredku s pogajanj o novem sedežu, začasnih dogovorih in finančnih posledicah;

         Visoka stopnja prenesenih proračunskih sredstev

               5.

               je seznanjen z ugotovitvijo Računskega sodišča, da je bilo 18 000 000 EUR dodeljenih v letu 2007, prenesenih pa je bilo 5 200 000 EUR;

               6.

               je zaskrbljen zaradi ugotovitve Računskega sodišča, da tako visoke stopnje prenosov niso v skladu z načelom enoletnosti in kažejo na pomanjkljivosti v načrtovanju in spremljanju dejavnosti Eurojusta;

               7.

               je seznanjen z odgovorom Eurojusta, da je visoka stopnja prenosov posledica premajhnega števila zaposlenih za upravljanje sredstev in zaradi težav pri izvajanju novega sistema javnega naročanja; ugotavlja, da je bilo iz kadrovskega načrta za leto 2007 zasedenih le 95 od 147 delovnih mest;

               8.

               je seznanjen, da je Eurojust leta 2008 uvedel strategijo za zmanjšanje prenosa;

         Pomanjkljivosti postopkov javnih naročil

               9.

               potrjuje, da je Eurojust na podlagi priporočil Računskega sodišča iz prejšnjih let centraliziral upravljanje svojih postopkov javnih naročil v posebni enoti;

               10.

               vendar obžaluje, da je Računsko sodišče pri postopkih javnih naročil še vedno našlo pomanjkljivosti, tako kot v zadnjih dve letih;

               11.

               je zaskrbljen zaradi ugotovitve Računskega sodišča, da je Eurojust podaljšal veljavne pogodbe na način, ki ni v skladu s pravili, čeprav je bil datum njihovega izteka znan dolgo v naprej;

               12.

               v celoti podpira priporočilo Računskega sodišča, da bi odredbodajalec moral pripraviti uspešen načrt za upravljanje postopkov javnih naročil;

               13.

               je seznanjen, da je Eurojust opredelil splošni načrt javnih naročil za leto 2008 in sprejel sklep o organizaciji javnih naročil in povezanih nalog ter da so bile vse pogodbe, ki jih je omenilo Računsko sodišče, vnovič razpisane v skladu s pravili;

         Pomanjkljivosti načrtovanja zaposlovanja

               14.

               je seznanjen z ugotovitvijo Računskega sodišča, da je kadrovski načrt za leto 2007 določal 147 delovnih mest v primerjavi s 112 leta 2006 in da je bilo konec leta 2006 zapolnjenih le 87 delovnih mest;

               15.

               je zaskrbljen zaradi ugotovitve Računskega sodišča, da Eurojustu ni uspelo zaposliti 60 delavcev, potrebnih za izpolnitev kadrovskega načrta iz leta 2007, in da je bilo konec leta 2007 zapolnjenih le 95 delovnih mest;

               16.

               se strinja z Računskim sodiščem, da to dokazuje pomanjkljivosti v načrtovanju zaposlovanja Eurojusta;

               17.

               obžaluje, da je resno pomanjkanje delavcev vplivalo na izvrševanje proračuna, kot je Eurojust sam priznal;

               18.

               ugotavlja, da je v skladu s svojimi odgovori Eurojust nameraval delovna mesta zapolniti v kadrovskem načrtu za leto 2008;

               19.

               ugotavlja, da je bilo do konca leta 2008 zapolnjenih le 130 od 175 delovnih mest v kadrovskem načrtu za to leto; pozdravlja dejstvo, da je Eurojust delež prostih delovnih mest s 34 %, kolikor je znašal konec leta 2007, do konca leta 2008 zmanjšal na 25 %; poziva Eurojust, naj si še bolj prizadeva, da bi prosta mesta čim prej zapolnil;

               20.

               ugotavlja iz letnega poročila Eurojusta za leto 2007, da je

                           —

                           pripravil večletni načrt kadrovske politike za obdobje 2007–2010,

                           —

                           sprejel novo politiko zaposlovanja z opisom zadevnega pravnega okvira, načel, izbirnega procesa, vlog in akterjev,

                           —

                           nameraval podpisati medagencijski sporazum o trgu dela;

         Spremljanje postopka razrešnice za leto 2006

               21.

               poziva Eurojust, naj upošteva priporočila Računskega sodišča, zlasti na področju izvrševanja proračuna, javnih naročil in zaposlovanja ter podrobno poroča o sprejetih ukrepih v svojem letnem poročilu za leto 2008;

               22.

               je zadovoljen s sklenitvijo praktičnih ureditev o sodelovanju med Eurojustom in Evropskim uradom za boj proti goljufijam (7) z dne 24. septembra 2008;

               23.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 23. aprila 2009 o finančnem poslovodenju in nadzoru agencij EU (8).

      (1)  UL C 278, 31.10.2008, str. 57.

      (2)  UL C 311, 5.12.2008, str. 142.

      (3)  UL L 248, 16.9.2002, str. 1.

      (4)  UL L 63, 6.3.2002, str. 1.

      (5)  UL L 357, 31.12.2002, str. 72.

      (6)  UL L 88, 31.3.2009, str. 234.

      (7)  UL C 314, 9.12.2008, str. 3.

      (8)  Glej stran 206 tega Uradnega lista.


               5.2.2016

               SL

               Uradni list Evropske unije

               C 45/97

         P7_TA(2013)0106
   Zahteva za odvzem poslanske imunitete Hans-Petru Martinu
   Sklep Evropskega parlamenta z dne 16. aprila 2013 o zahtevi za odvzem imunitete Hans-Petru Martinu (2012/2326(IMM))
   (2016/C 045/16)

      Evropski parlament,

               —

               ob upoštevanju zahteve za odvzem imunitete Hans-Petru Martinu, ki jo je 27. junija 2012 posredoval stalni predstavnik Avstrije pri Evropski uniji v zvezi s postopkom v teku pri državnemu tožilstvu na Dunaju in ki je bila razglašena na plenarnem zasedanju 12. decembra 2012,

               —

               po zagovoru Hans-Petra Martina dne 20. februarja 2013 v skladu s členom 7(3) Poslovnika,

               —

               ob upoštevanju člena 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010 in 6. septembra 2011 (1),

               —

               ob upoštevanju svojega sklepa z dne 13. septembra 2011 o zahtevi za odvzem imunitete Hans-Petru Martinu (2),

               —

               ob upoštevanju člena 57 avstrijske ustave

               —

               ob upoštevanju člena 6(2) in člena 7 Poslovnika,

               —

               ob upoštevanju poročila Odbora za pravne zadeve (A7-0106/2013),

               A.

               ker je Parlament 13. septembra 2011 na zahtevo urada državnega tožilstva na Dunaju, posredovano 29. aprila 2011 in razglašeno na plenarnem zasedanju 12. maja 2011, sklenil, da odvzame imuniteto poslancu Evropskega parlamenta Hans-Petru Martinu zaradi domnevnih kršitev v zvezi s prisvajanjem sredstev stranke, ki so zajete v razdelku 2(b) zakona o političnih strankah;

               B.

               ker urad državnega tožilstva na Dunaju zdaj zahteva razširjen odvzem imunitete Hans-Petra Martina, da bi lahko proti njemu opravil predhodno preiskavo na podlagi dodatnih obtožb, zlasti o domnevnem primeru goljufije;

               C.

               ker se razširjeni odvzem imunitete Hans-Petra Martina nanaša zlasti na domnevno kaznivo dejanje hude goljufije iz razdelkov 146 in 147(3) avstrijskega kazenskega zakonika;

               D.

               ker v skladu s členom 9 Protokola o privilegijih in imunitetah Evropske unije poslanci Evropskega parlamenta uživajo na ozemlju svoje države imunitete, priznane poslancem parlamenta te države;

               E.

               ker se lahko v skladu s členom 57(2) avstrijskega zveznega ustavnega zakona poslancem državnega zbora (Nationalrat) odvzame prostost samo na podlagi kaznivega dejanja in s soglasjem državnega zbora, razen če so zaloteni pri samem kaznivem dejanju, in ker je za preiskavo hiš poslancev državnega zbora prav tako potrebno soglasje državnega zbora; ker v skladu s členom 57(3) avstrijskega zveznega ustavnega zakona ni dovoljeno uradno ukrepati proti poslancem državnega zbora zaradi kaznivega dejanja brez soglasja državnega zbora, razen če kaznivo dejanje očitno ni povezano s politično dejavnostjo poslanca in pod pogojem, da pristojni organ zaprosi za sklep državnega zbora o obstoju takšne povezave, kadar to zahteva poslanec ali tretjina članov ustreznega stalnega odbora;

               F.

               ker člen 9 Protokola o privilegijih in imunitetah Evropske unije in člen 57 avstrijskega zveznega ustavnega zakona (Bundesverfassungsgesetz) ne preprečujeta odvzema imunitete Hans-Petru Martinu;

               G.

               ker je zato priporočljivo, da se v tem primeru poslanska imuniteta odvzame;

               1.

               se odloči odvzeti imuniteto Hans-Petru Martinu;

               2.

               naroči svojemu predsedniku, naj ta sklep in poročilo pristojnega odbora nemudoma posreduje pristojnim avstrijskim organom in Hans-Petru Martinu.

      (1)  Sodba z dne 12. maja 1964 v zadevi Wagner proti Fohrmann in Krier (101/63, ZOdl., str. 195, sodba z dne 10. julija 1986 v zadevi Wybot proti Faure in drugi (149/85, ZOdl., str. 2391, sodba z dne 15. oktobra 2008 v zadevi Mote proti Parlamentu (T-345/05 , ZOdl., str. II-2849, sodba z dne 21. oktobra 2008 v združenih zadevah Marra proti De Gregorio in Clemente (C-200/07 in C-201/07, ZOdl., str. I-7929, sodba z dne 19. marca 2010 v zadevi Gollnisch proti Parlamentu (T-42/06, ZOdl., str. II-1135; sodba z dne 6. septembra 2011 v zadevi Patriciello (C-163/10, ZOdl., str. I-7565).

      (2)  UL C 51 E, 22.2.2013, str. 150.


title: Sklep Sveta z dne 24. junija 1982 o sklenitvi Konvencije o varstvu selitvenih vrst prosto živečih živali

text:
Pomembno pravno obvestilo

|

31982D0461

Uradni list L 210 , 19/07/1982 str. 0010 - 0022 finska posebna izdaja: poglavje 15 zvezek 4 str. 0010  španska posebna izdaja: poglavje 15 zvezek 3 str. 0215  švedska posebna izdaja: poglavje 15 zvezek 4 str. 0010  portugalska posebna izdaja poglavje 15 zvezek 3 str. 0215

		Sklep Svetaz dne 24. junija 1982o sklenitvi Konvencije o varstvu selitvenih vrst prosto živečih živali(82/461/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti, zlasti člena 235 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju mnenja Ekonomsko-socialnega obora [2],ker je bil program varstva okolja Evropskih skupnosti sprejet z Deklaracijo z dne 22. novembra 1973 [3] in dopolnjen z Resolucijo z dne 17. maja 1977 [4]; ker je cilj okoljske politike v Skupnosti, kakor je opredeljen v navedenih aktih, izboljšati kakovost življenja in varovati okolje;ker je Svet sprejel Direktivo Sveta 79/409/EGS o varstvu prosto živečih ptic [5];ker je Skupnost sodelovala pri pogajanjih za sklenitev Konvencije o varstvu selitvenih vrst prosto živečih živali;ker mora Skupnost skleniti Konvencijo, da se lahko pogaja in sklene regionalne sporazume, predvidene v navedeni konvenciji, če takšni sporazumi spadajo v okvir izključnih pooblastil, dodeljenih Skupnosti z Direktivo 79/409/EGS;ker sklenitev Konvencije s strani Skupnosti ne pomeni razširitve izključnih pooblastil Skupnosti, brez poseganja v kakršne koli pravne akte, ki jih Skupnost lahko sprejme kasneje,ker je treba zaradi posebnih naravnih razmer na Grenlandiji in življenjskih pogojev njenega prebivalstva Grenlandijo izključiti iz področja uporabe Konvencije,SKLENIL:Člen 1Konvencija o varstvu selitvenih vrst prosto živečih živali se odobri v imenu Evropske gospodarske skupnosti.Besedilo Konvencije je priloženo temu sklepu.Člen 2Predsednik Sveta deponira listino o pristopu, predvideno v členu XVII Konvencije, za ozemlja, za katera se uporablja Pogodba o ustanovitvi Evropske gospodarske skupnosti, v skladu s pogoji, določenimi v navedeni pogodbi, z izjemo Grenlandije.V Luxembourgu, 24. junija 1982Za SvetPredsednikF. Aerts[1] UL C 327, 14.12.1981, str. 95.[2] UL C 300, 18.11.1980, str. 15.[3] UL C 112, 20.12.1973, str. 1.[4] UL C 139, 13.6.1977, str. 1.[5] UL L 103, 25.4.1979, str. 1.--------------------------------------------------


title: Sklep Evropskega parlamenta in Sveta (EU) 2016/989 z dne 8. junija 2016 o uporabi sredstev Evropskega sklada za prilagoditev globalizaciji (vloga, ki jo je podala Francija – EGF/2015/010 FR/MoryGlobal)

text:
               21.6.2016

               SL

               Uradni list Evropske unije

               L 162/10

         SKLEP EVROPSKEGA PARLAMENTA IN SVETA (EU) 2016/989
   z dne 8. junija 2016
   o uporabi sredstev Evropskega sklada za prilagoditev globalizaciji (vloga, ki jo je podala Francija – EGF/2015/010 FR/MoryGlobal)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 15(4),
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2), ter zlasti točke 13,
   ob upoštevanju predloga Evropske komisije,
   ob upoštevanju naslednjega:

               (1)

               Namen Evropskega sklada za prilagoditev globalizaciji (ESPG) je zagotavljanje podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, in zaradi še vedno trajajoče svetovne finančne in gospodarske krize ali nove svetovne finančne in gospodarske krize, ter samozaposlenim osebam, ki so iz istih razlogov opustile dejavnost, in pomoči pri njihovi ponovni vključitvi na trg dela.

               (2)

               Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 (3).

               (3)

               Francija je 19. novembra 2015 vložila vlogo EGF/2015/010 FR/MoryGlobal za finančni prispevek iz ESPG po odpuščanju v podjetju MoryGlobal SAS v Franciji. Vloga je bila dopolnjena z dodatnimi informacijami, predloženimi v skladu s členom 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG, kakor je določeno v členu 13 Uredbe (EU) št. 1309/2013.

               (4)

               Zato bi bilo treba uporabiti sredstva ESPG, da se zagotovi finančni prispevek v višini 5 146 800 EUR za vlogo, ki jo je vložila Francija.

               (5)

               Da bi čim bolj skrajšali čas, potreben za uporabo sredstev ESPG, bi se moral ta sklep uporabljati od datuma sprejetja –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2016 se iz Evropskega sklada za prilagoditev globalizaciji uporabi vsota 5 146 800 EUR v odobritvah za prevzem obveznosti in odobritvah plačil.
   Člen 2
   Ta sklep začne veljati na dan objave v Uradnem listu Evropske unije. Uporablja se od 8. junija 2016.

      V Strasbourgu, 8. junija 2016

            Za Evropski parlament

            Predsednik

         M. SCHULZ

            Za Svet

            Predsednik

         A.G. KOENDERS

      (1)  UL L 347, 20.12.2013, str. 855.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).